《鹊桥仙（□□立春）》
宋代·郭应祥

泥牛击罢，银幡卸了，又是一番春至。有人耳畔语低低，道宜入、新年吉利。

堆盘红缕，浮杯绿蚁，自有及时风味。从今日日是东风，待拚了、偎红倚翠。

作者简介：［约公元一二二四年前后在世］字承禧，临江人。生卒年均不详，约宋宁宗嘉定末前后在世。嘉定间进士。官楚、越间。其他事迹不可考。